**Razpis Mednarodne podiplomske šole Jožefa Stefana za mobilnosti v programu Erasmus+ 2023**

Mednarodna podiplomska šola Jožefa Stefana je kot imetnica univerzitetne listine Erasmus za obdobje 2021-2028 pridobila projekt KA131 za mobilnosti študentov in osebja znotraj programskih držav programa Erasmus+ od 1. 6. 2023 do 31. 7. 2025 s sklepom Centra RS za mobilnost in evropske programe izobraževanja in usposabljanja (CMEPIUS).

Predloge za izmenjavo pošlje kandidat za izmenjavo v tajništvo MPŠ (info@mps.si) vključno z informacijo o kontaktni osebi na tuji instituciji ter o predvidenem obdobju izmenjave. Predlogu priloži v celoti izpolnjen obrazec za učni sporazum za študij ali za prakso (študenti) oz. sporazum o mobilnosti za poučevanje (visokošolski učitelji) ali usposabljanje (osebje). Na podlagi obvestila CMEPIUS z dne 19. 4. 2022 je možno iz navedenega projekta financirati tudi dohodne mobilnosti študentov in osebja iz Ukrajine za prakso na MPŠ. Prav tako je možno financirati dohodne mobilnosti za prakso strokovnjakov iz partnerskih držav, ki niso zaposleni na instituciji, vključeni v program Erasmus+.

V primeru izmenjave za študij ali za poučevanje mora imeti šola s tujo institucijo sklenjen medinstitucijski sporazum. Če sporazum še ni sklenjen, kandidat za izmenjavo v celoti izpolni tudi obrazec za medinstitucijski sporazum in predlaga enega od učiteljev MPŠ za koordinatorja sporazuma.

Senat MPŠ obravnave pravočasno prispele predloge na vsaki redni seji, do porabe odobrenih sredstev. V primeru porabe sredstev se kandidat preusmeri na razpis Erasmus+ za naslednje študijsko leto.

Če je za posamezno sejo senata prijavljenih več kandidatov, kot je na razpolago sredstev, imajo prednost študenti pred profesorji, dodatni selekcijski kriterij pa so najvišji faktorji vpliva objav kandidatov.

Strategija vključevanja Erasmus aktivnosti MPŠ (Erasmus Policy Statement), Erasmus listina, strategija za vključevanje študentov z manj priložnostmi, predloga za bilateralni sporazum in drugi obrazci ter več informacij o programu Erasmus+ so objavljeni na spletni strani:

<https://www.mps.si/sl/mednarodno-sodelovanje/erasmus/>